NATO sammiti raketaga qarshi mudofaani yadro quroli qatori o‘zining daf qilish tizimiga kiritdi

NATO sammiti raketaga qarshi mudofaa (RQM) tizimini o‘zining daf qilish tizimiga — yadro quroli qatoriga kiritdi. Bu haqda NATOning Varshavadagi sammiti yakuniy deklaratsiyasiga tayanib, “TASS” xabar berdi.

“Yadro va oddiy qurol-yarog‘larning muvofiq nisbati, shuningdek, raketaga qarshi mudofaa imkoniyatlariga asoslanadigan mudofaa va daf qilish umumiy strategiyamizning asosiy elementi bo‘lib qoladi”, — deyiladi hujjatda.
Avvalroq NATO 2017-yilda Polsha, shuningdek, Estoniya, Latviya va Litvaga to‘rtta batalyonni rotatsiya asosida joylashtira boshlashini ma’lum qilgan edi.